《谒昭烈祠》
明代·梁维栋

昭烈祠中忆汉庭，云移鹿走泪零零。生怜炎祚分三鼎，死恨曹瞒漏五刑。

风急尚闻龙战野，月明还睹马摇铃。漫将成败英雄论，千古君臣照丹青。

作者简介：梁维栋，字完太。恩平人。明神宗万历三十一年（一六〇三）贡生，后任陕西同州州同，两视州篆，政绩大著。将不次擢，遽谢病归。寻幽山水间，吟咏自适，以寿终。有《水阁诗钞》。民国《恩平县志》卷一九有传。